12 Qetellong Jojakine morena oa Juda a tsoela ho morena oa Babylona,+ eena le ’m ’ae+ le bahlanka ba hae le likhosana tsa hae le balaoli ba hae ba makhotla; morena oa Babylona a mo hapa selemong sa borobeli+ e le morena. 13 Joale a ntša matlotlo ’ohle a ntlo ea Jehova le matlotlo a ntlo+ ea morena moo, ’me a tsoela pele ho pshatla lisebelisoa+ tsohle tsa khauta tseo Solomone morena oa Iseraele a neng a li entse ka tempeleng ea Jehova, feela joalokaha Jehova a ne a buile. 14 A isa kholehong+ Jerusalema eohle le likhosana+ tsohle le banna bohle ba sebete, ba matla+—o ile a isa ba likete tse leshome kholehong—le setsebi+ se seng le se seng sa mesebetsi ea matsoho le sehahi sa lerako la tšireletso. Ha ho le ea mong ea neng a siiloe haese sehlopha+ se tlaase sa batho ba naha. 15 Kahoo a isa Jojakine+ kholehong Babylona;+ ’me ’mè+ oa morena le basali ba morena le balaoli+ ba hae ba lekhotla le banna ba ka pele-pele ba naha a ba tsamaisa e le batho ba isitsoeng kholehong ho tloha Jerusalema ho ea Babylona. 16 Ha e le banna bohle ba sebete, ba likete tse supileng, le litsebi tsa mesebetsi ea matsoho le lihahi tsa marako a tšireletso, ba sekete, banna bohle ba matla ba bahlabani, morena oa Babylona a ba tlisa Babylona e le batho ba isitsoeng kholehong.+ 17 Ho ekelletsa moo, morena oa Babylona+ a etsa Matania mor’abo+ ntat’ae morena sebakeng sa hae. Joale a fetola lebitso la hae hore e be Tsedekia.+